Vorum mættir á bakkann á slaginu 12 . Skiptum liði , stefán fór upp með ánni og ég niður með henni . Var með flotlínu og langan taum og dropper . Veiddi mig nokkuð rólega niður með ánni , án þess að verða var við fisk . Veiddi svo einn hylinn aftur upstream . ( þar sem áin tvístrast ) . Hélt svo áfram niður eftir og fékk eitt högg aðeins neðar en náði ekki að bregðast nógu skjótt við . Áin þarna var svolítið hröð . Labbaði svo niður með ánni , bakkinn er svolítið hár á löngum kafla þarna þannig að maður sá ágætlega yfir ánna en sá engan fisk . Veiddi mig samt aftur upp ánna . Svo hringdi stebbi og sagðist vera búinn að finna bleikju . Gekki því uppeftir til hans , þar er áin allt öðruvísi , eintómar breiður og rólegur straumur . Köstuðum á þessar bleikjur það sem eftir var dags án þess að verða varir . Held að Stebbi hafi klárað allt fluguboxið sitt en ég var bara í peacock , Kibba og blóðorm . Þegar við vorum að fara sáum við eina bleikju vera að éta í yfirborðinu ( sú fyrsta sem ég sá ) þar sem maður kemur að ánni . Köstuðum á hana og fengum hana til að elta en vildi ekki taka . Viltu deila þessari ferð með öðrum ? Sendu þeim póst :